насърчаваме развитието на конкретните характеристики, предимства и бързо развиващите се отрасли във връзка с минералните ресурси. Като се съсредоточаваме върху минерали, като [...], каолин, [...] и като отчитаме ресурсните условия в области с голям екологичен капацитет и цялостна помощна инфраструктура, ние стимулираме изграждането на големи и средноголеми мини, които са конкурентоспособни на пазара, гарантираме ефективна промишлена концентрация и мащабно развитие, за да се подобрят капацитетът за доставки, добивът и нивото на използване на основните минерали“ (93). На последно място, планът регламентира минимални производствени капацитети за миннодобивните дружества, като определя минимални добивни обеми по категория дружества, включително за продукцията от каолин (94).
 (92)
 Пазарът във връзка с производството на каолин е също обхванат от Плана на провинция Guangdong за минералните ресурси (2016 г.—2020 г.) (95), който е от особено значение, тъй като тази провинция е ключова с оглед на керамичното производство (вж. съображение 82). По подобие на плана на провинция Guangxi, описан по-горе, този на Guangdong съдържа множество разпоредби относно управлението и планирането на добива и производството на минерали, в това число по отношение на каолина. По-специално измежду основните идеи в него се заявява: „(...) ускоряване на стратегическите действия и изпълнението на целите, за да се гарантира успехът на проучвателните работи във връзка с минералите, подобрение на изследванията на ресурсите, схемите за добив и защита“ или „бъдещото укрепване на структурните реформи във връзка с доставките“ (96).
 (93)
 Както при производството на керамичните съдове и прибори за сервиране или за кухня, документите за планиране относно каолина се разпростират от съответната провинция до общинско ниво. Като пример град Beihai в провинция Guangxi (вж. по-горе) разполага със свой собствен план за управлението на минералните ресурси (97), съдържащ разпоредби относно добива и производството на каолин. По-специално в този план се определят за промишлените тъкани на града следните цели по отношение на добива, производството и употребата на минерални ресурси: „до 2020 г. да се осигури стабилното икономическо развитие на цялата минна промишленост на града, да се гарантира, че добивната промишленост ще достигне 450 млн. CNY като стойност на продукцията и обем от 9 млн. тона производство на минерали“ и следните промишлени цели, включително за каолина и кварцовия пясък: „въз основа на съществуващия добивен капацитет да се постави акцентът върху добива и употребата на каолин и кварцов пясък, които да се използват за стъкла [и] да се създаде най-голямата база на Guangxi за преработка, внос и износ на каолин (керамична почва), кварцов пясък с висока чистота и други цветни минерални продукти, най-голямата производствена база за керамика и най-голямата циментова производствена база.“ (98) В плана се залагат също така цели за 2025 г., включително за увеличение на употребата и производството: „Силно увеличение на добива и употребата на цветни и строителни материали; акцентиране върху развитието на секторите за дълбочинна преработка, като каолин и кварцов пясък, които да се използват за стъкла и др.; усилия да се гарантира, че добивната промишленост генерира 600 млн. CNY като стойност на производство до 2025 г.;[...]; ефективно и значително разширение и индустриализация на минното дело; значително увеличение на икономическата и интензивната употреба на минералните